অনলাইন বেটিং চক্র চালানোর অভিযোগে গ্রেফতার কংগ্রেস সাংসদ!

ওয়েব ডেস্ক : অনলাইন বেটিং (Online Betting) চক্র চালানোর অভিযোগে গ্রেফতার হলেন কর্ণাটকের কংগ্রেস সাংসদ কেসি বীরেন্দ্র (KC Veerendra)। তাঁকে অনলাইন ও অফলাইন জুয়া মামলায় গ্রেফতার করেছে এনফোর্সমেন্ট ডিরেক্টরেট। তাঁকে সিকিমের রাজধানী গ্যাংটকের ম্যাজিস্ট্রেটের সামনে পেশ করা হয় বলে খবর। সেখানে তাঁকে ট্রানজিট রিমান্ডে ব্যাঙ্গালুরুতে নিয়ে যাওয়ার আবেদন জানানো হয় কেন্দ্রীয় তদন্তকারী সংস্থার তরফে।

মূলত, সংসদে সম্প্রতি পাশ হয়েছে অনলাইন বেটিং চক্র। তার পরেই চিত্রদুর্গ থেকে ৫০ বছর বয়সি এই কংগ্রেস (Congress) সাংসদকে গ্রেফতার করা হয়। জানা যাচ্ছে, বিধায়কের বিরুদ্ধে কিং ৫৬৭ ও রাজা ৫৬৭ নামে বেটিং প্ল্যাটফর্ম চালানোর অভিযোগ উঠেছে। অভিযোগ, সম্প্রতি ক্যাসিনো লিজে নেওয়ার জন্য বীরেন্দ্র ও তাঁর সহযোগীরা গিয়েছিলেন গ্যাংটকেও।

আরও খবর : শিশুর প্রাণ বাঁচাতে জীবনের ঝুঁকি! নদী পার করে অসাধ্যসাধন নার্সের

অন্যদিকে বীরেন্দ্রর ভাই কেসি নাগরাজ ও ছেলে পৃথ্বী এন রাজের একাধিক ঠিকানায় তল্লাশি চালিয়েছিল কেন্দ্রীয় তদন্তকারী সংস্থা। সেখান থেকে প্রচুর পরিমাণ নথি বাজেয়াপ্ত করা হয়েছিল। ইডির তরফে দাবি করা হয়েছে, দুবাইয়ে অনলাইন বেটিংয়ের ব্যবসা চালান কংগ্রেস সাংসদরে অন্য এক ভাই কেসি থিপ্পেস্বামী।

প্রসঙ্গত, শুক্রবার অনলাইন বেটিং চক্র চালানোর অভিযোগে বীরেন্দ্র, তাঁর ভাই ও অন্যান্য সহযোগীদের বিরুদ্ধে তদন্তে নামে। তল্লাশি চালানো হয় একাধিক ঠিকানায়। ৬টি রাজ্যের ৩১ জায়গায় এই তল্লাশি চালানো হয়েছিল। উদ্ধার হয়েছিল ১২ কোটি টাকা এবং ৬ কোটি টাকার সোনা, ১০কেজি রুপো। এর পাশাপাশি উদ্ধার করা হয়েছিল গুরুত্বপূর্ণ নথিও। এমন কি বিদেশি মুদ্রাও উদ্ধার করা হয় বলে জানা গিয়েছে। সেই মামলায় আর্থিক তছরুপের অভিযোগে গ্রেফতার করা হল কংগ্রেস সাংসদ কেসি বীরেন্দ্র(KC Veerendra)-কে।